تورکیه پرزیدنتی رجب طیب اردوغان، ترور تشکیلات‌لاری اوچون ایستانبول ایله لندن‌ین، آنکارا ایله برلین‌ین بیر فرقی اولمادیغینی، بوتون دولت‌لرین ترور تشکیلات‌لارینا قارشی بیرگه موباریزه آپارماسی لازیم اولدوغونو سؤیله‌دی.
اردوغان، ایستانبول آتاتورک هاوا لیمانیندا میدانا گلن ترور سالدیریسی ایله باغلی آچیقلاما وئردی.
سالدیری‌نین، ترور تشکیلات‌لاری‌نین گوناه‌سیز وطنداش‌لاری هدف آلان قاران‌لیق اوزونو بیر دفعه داها اورتایا قویدوغونو وورغولایان اردوغان؛
"بو سالدیری‌نین، هر هانسی بیر نتیجه الده ائتمگی دئییل، یالنیز و یالنیز گوناهسیز اینسان‌لارین قانی و آجی‌سی اوزرین‌دن دونیایا اؤلکه‌میز علیهینه تبلیغات وسایلی چیخارماغی هدفلدیگی آچیق‌دیر." ایفاده‌سینی ایستیفاده ائتدی.
اردوغان، موبا‌رک رمضان آییندا میدانا گلن بو سالدیری‌نین، ترورون اینانج داخیل هئچ بیر دگر گودمه‌دن، قوربان‌لاری آراسیندا آیری-سئچکی‌لیک ائتمه‌دن حرکت ائتدیگینی گؤستردیگینه دقتی چکدی.
"تورکیه، ترور تشکیلات‌لاری اولان موباریزه‌سینه، اؤددیگی بوتون اوزی باخمایا‌راق سونونا قدر داوام ائده‌جک گوجه، بیلیگی، ایمکانا مالیک‌دیر." ایفاده‌سینی ایستیفاده ائدن اردوغان؛
"بو گون ایستانبولدا پارتلایان بومبا‌لار، ترورون خائین کاراکتری گریی، دونیانین هر هانسی بیر شهرینده، هر هانسی بیر هاوا لیمانیندا دا رئال‌لاشابیلیردی" دئدی.
اردوغان؛
"هر کس بون‌دان امین اولسون کی ترور تشکیلات‌لاری اوچون ایستانبول ایله لندن‌ین، آنکارا ایله برلین‌ین، ایزمیر ایله شیکاگو-نون، آنتالیا ایله روما-نین بیر فرقی یوخ‌دور. اگر بوتون دولت‌لر، بوتون اینسان‌لیق اولا‌راق ال-اله وئریب ترور تشکیلات‌لارینا قارشی بیرگه موباریزه یوروتمزسک، بو گون عقلیمیزه گتیرمک‌دن بئله قورخدوغوموز احتیمال‌لارین هامیسی ده بیر-بیر رئال‌لاشا‌جاق. آتاتورک هاوالیمانی سالدیری‌نین، غرب اؤلکه‌لری باشدا اولماق عذره، بوتون دونیادا ترور تشکیلات‌لارینا قارشی وئریله‌جک اورتاق موباریزه اوچون بیر میلاد، بیر دؤنوش نقطه‌سی اولماسینی آرزو ائدیرم. " ایفاده‌لرینی ایستیفاده ائتدی.
